Kedves lelkész testvérünk, gyülekezeti vezetőségek!

A Magyarországi Evangélikus Egyház 1%-os kampányába idén szeretnénk közvetlenebbül is bevonni egyházközségeinket. Minden gyülekezethez eljuttatunk 50 példányt a központi kampányhoz illeszkedő szórólapból, a központi költségvetés terhére. (A szórólapok A/6-os méretűek.)
Ám lehetőséget biztosítunk arra, hogy a szórólapok (eredetileg üres) hátoldalán az adott gyülekezet alapítványának neve, adószáma és rövid ismertetőjének is helyet adunk úgy, hogy a nyomtatást is elvégezzük. 
Amennyiben élni kívánnak a lehetőséggel, kérjük, hogy a mellékelt táblázatba a szükséges adatokat (alapítvány neve, adószáma, rövid leírás [max. 500 karakter], a gyülekezet neve, a számlázás és a postázás címe, az igényelt példányszám) beírni és a kitöltött adatlapot a kiado@lutheran.hu címre elküldeni szíveskedjenek. Határidő: 2012. február 6. 12.00
Mint fentebb írtuk, az MEE szóróanyagából 50 példányt ingyenesen biztosítunk a gyülekezet részére, a saját alapítvány adataival történő nyomtatás költsége 1,10 Ft/pld. + áfa (27%).
Amennyiben az 50 példányon felül is igényt tartanak még szórólapokra, azok költsége 3,40 Ft/pld. +áfa). A táblázatba a teljes igényelt példányszámot szíveskedjenek beírni.
Példa: 500 szórólap, hátoldalán a gyülekezet alapítványának adataival:
450 x 3,40 Ft + 500 x 1,10 Ft = 2080 Ft + áfa = 2642 Ft + postaköltség
A saját alapítvány adatainak nyomtatásáról, illetve az 50 példány felett igényelt szórólapokról a Luther Kiadó állít ki számlát, melyet a szórólapokkal együtt küld ki a gyülekezetnek.
Bízunk abban, hogy ezzel a lehetőséggel is hatékonyabbá tudjuk tenni 1%-os kampányunkat, és ebben az Önök egyházközsége is segítségünkre lesz.

Testvéri köszöntéssel:

Horváth-Bolla Zsuzsanna, a kampány kapcsolattartója és 
Kendeh K. Péter, a Luther Kiadó igazgatója

Budapest, 2012. január 30.